**भारत सरकार**

**मानव संसाधन विकास मंत्रालय**

**स्‍कूल शिक्षा और साक्षरता विभाग**

**राज्य सभा**

**अतारांकित प्रश्न संख्या : 667**

**उत्तर देने की तारीखः 27.07.2015**

**सर्व शिक्षा अभियान की समीक्षा**

**667. श्री अनुभव मोहंतीः**

क्या **मानव संसाधन विकास मंत्री** यह बताने की कृपा करेंगे किः

(क) क्या सरकार सर्व शिक्षा अभियान की नीति की समीक्षा का विचार रखती है;

(ख) क्या सरकार गांव की लड़कियों को कम्प्यूटर शिक्षा प्रदान करने पर विचार करेगी; और

(ग) क्या सरकार कम्प्यूटर साक्षर लड़कियों को मुफ्त कम्प्यूटर प्रदान करने पर विचार करेगी?

**उत्तर**

मानव संसाधन विकास मंत्री

**(**श्रीमती स्मृति ज़ूबिन इरानी)

**(क) से (ग): फिलहाल ऐसा कोई प्रस्‍ताव नहीं है। उच्‍च प्राथमिक स्‍तर पर, जहां विद्युत और समुचित अवसंरचना उपलब्‍ध है, एसएसए के तहत कम्‍प्‍यूटर सहायक अधिगम (सीएएल) सुविधाओं का प्रावधान है। सीएएल में विज्ञान और गणित पर विशेष जोर देते हुए उच्‍च प्राथमिक स्‍कूलों में कवरेज को अधिक से अधिक बढ़ाने पर ध्‍यान केंद्रित किया गया है। इन स्‍कूलों में दाखिल बालिकाओं को भी उपयोग हेतु यह सुविधा उपलब्‍ध है। फिलहाल, कम्‍प्‍यूटर साक्षर बालिकाओं को नि:शुल्‍क कम्‍प्‍यूटर उपलब्‍ध कराने का कोई प्रस्‍ताव नहीं है।**

\*\*\*\*\*